En middelsstor (vingespenn 12-16 millimeter) vikler. De ligner mye på slektningen svevepraktvikler men skiller seg fra denne på at hodet og brystet (thorax) er svarte. Forvingen er hvit med grå eller brune partier ved roten, i et tverrbånd litt innenfor midten (ulikt mange andre arter er dette gjerne fullstendig) og i spissen. Bakvingen er lyst gråbrun, tydelig (litt vinkelaktig) innbuktet bak spissen. Larven er blekoransje og ganske trinn.